Elyanna

Elian Amer Marjieh (batzuetan Margieh idatzia; ; Nazaret, 2002ko urtarrilaren 21a), arte-munduan Elyanna () deitua, kantari, musikagile eta artista palestinarra da. Hainbat diskoetxerekin sinatu du, Universal Music Group eta Salxco barne.

 Bizitza 
2002an jaio zen Nazaret hirian. Idazle baten alaba da, eta Palestinako poeta eta kantari ezagun baten biloba. Bere neba zaharrena, Firas, pianista da eta bere ahizpa, Tali, moda diseinatzailea. Zazpi urte baino ez zituela, Elyannak Adele bezalako artisten abestiak abesten zituen. Hamabost urte zituela, Los Angelesera (AEB) joan zen bizitzera familiarekin. Nasri Atwi musika-ekoizleak aurkitu zuen, eta hark bere estudiora gonbidatu zuen arabieraz abesteko, eta Massari artista eta Wassim Salibi musika-ekoizlea aurkeztu zizkion (Universal Arabic Music-en sortzailea eta zuzendari exekutiboa), gero bere agente bihurtu zena.   

 Lan ibilbidea 
SoundCloud-en eta YouTube-n abestiak bertsionatuta hasi zuen bere ibilbidea Elyannak. 2019 urteko uztailaren 8an kaleratu zuen bere lehen singlea, "Yalla Ya", SoundCloud-en eta YouTube-n, eta 2019 urteko uztailaren 24an bigarrena, "Dance Me Shwe".

2019 urteko azaroaren 15ean "Gouloli Leh-en" abestia kaleratu zuen bere neba Firasek zuzendutako bideoklip batekin, bere mini-albumeko lehen singlea izan zena. 2020 urteko urtarrilaren 17an plazaratu zuen bigarren singlea, "Shi", eta urtarrilaren 22an estreinatu zen bideoklipa, Russell Magicek zuzendua. 2020 urteko otsailaren 7an argitaratu zuen lehen album txikia, "Elyanna", Empire zigilupean. Sei kantu izan zituen album txiki horrek. Egun berean argitaratu zuen bere hirugarren singlea, "Majnouni Ana", bere bideokliparekin batera. 2020 urteko martxoaren 26an bere laugarren singlea atera zuen, "Ana Lahali", Massarirekin elkarlanean. Argitaratu zutenetik 2025eko abuztuaren 11n abesti horrek 10,2 M bisita zituen YouTuben, eta Libanoko 20 abesti onenen zerrendan lehen postuan egon zen.   

2021 urteko martxoan GQ Middle East aldizkariaren azalean agertu zen. Urte bereko maiatzean Jamalak aldizkariaren azalean agertu zen. Eta Issam Al-Najjarekin kolaboratu zuen “Hada Gharib” abestian, zeina bere bideokliparekin batera kaleratu baitzen 2021eko irailaren 17an eta Libanoko 20 abesti onenen zerrendan lehen postua lortu zuen. 2021 urteko urriaren 10ean Issam Al-Najjar-en kontzertuan parte hartu zuen Amanen, Odeon Antzokian. 2021 urteko azaroaren 4an, Children's Cancer Center-erako ongintzazko afarian parte hartu zuen, Dubain, Coca-Cola Arenan. 

2022 urteko urtarrilaren 21ean "Gharib Ali" kanta plazaratu zuen Balti-rekin elkarlanean, bere bigarren minialbumeko lehen singlea. Abestiaren bideoklipak milioi bat bisita baino gehiago izan zituen YouTuben bi egunetan. Abestia Spotifyko RADAR programaren parte izan zen, eta artista berriei laguntzea zuen helburu. Kantuaren iragarkiak jarri zituzten Times Squaren New York, Tunisia eta Ramalan, promozio kanpaina digitalez gain.

2022 urteko martxoaren 3an argitaratu zuen bigarren singlea, “The Universe is Paradise with You” izenekoa, bideokliparekin batera, non Lana Del Reyk Elyannaren look eta janzkerak gainbegiratu zituen. Zuzendaria Lanaren ahizpa Caroline "Chuck" Grant izan zen. "La vie en rose" abesti frantses famatuaren arabierazko bertsioa izan zen gaia. 2022 urteko martxoaren 4an bere bigarren album txikia, "Elyanna 2", plazaratu zuen, zazpi kantu izan zituena, eta West Hollywoodeko Peppermint Club-ean albumaren aurkezpen festa bat egin zuen. 

2022 urteko martxoaren 5ean Magrabi Companyren I-M Optics publizitate-kanpainan parte hartu zuen Elyannak Fay Khadrarekin. 2022 urteko martxoaren 18an Next Generation Arab Woman Award saria irabazi zuen Global Achievement kategorian. Saria Cosmopolitan Middle East aldizkariak eman zuen City Center Mirdif-en Cosmotel 2022 ekitaldian, Elyanna zuzenean jardun zuelarik martxoaren 19an.   

2022 urteko maiatzaren 20an "Gharib Ali" abestia zuzenean jo zuen Balti-rekin Parisen emandako kontzertuan, eta 2022 urteko maiatzaren 21ean Alemanian, Kolonian, Eid-eko gaueko festan parte hartu zuen Balti-rekin. 2022 urteko ekainaren 21ean udako ediziorako Cosmopolitan Middle East-en azalean agertu zen. 2022 urteko ekainaren 24an “Ala Bali” abestiaren bideoklip bat plazaratu zuen, bigarren minialbumeko hirugarren singlea. Egun horretan bertan, Elyannak Balti abeslariaren “Yalla Joe” doako kontzertuan parte hartu zuen Tunisian, Habib Bourguiba Etorbidean, hogei mila pertsona baino gehiagoren aurrean.   

2022 urteko uztailaren 31n, Elyanna eta Balti-k Kartagoko Nazioarteko Jaialdiaren 56. edizioko kontzertu batean parte hartu zuten, eta zazpi mila pertsona baino gehiago bertaratu ziren. Kamal Al-Ferjani jaialdiko zuzendariak omendu zituen, ohorezko aipamenarekin. 2022 urteko azaroaren 4an "Sugar" abestia kaleratu zuen, Zoobi abeslariaren "Sugar"en arabierazko bertsioa dena, Anatorekin elkarlanean. 2022 urteko azaroaren 5ean Libanoko Children's Cancer Center-erako ongintzazko afarian parte hartu zuen, Dubaiko Operan. 2022 urteko azaroaren 28an hizlari gisa parte hartu zuen Saudi Arabian ospatu zen XP Music Futures konferentzian, Diriyah-n, Jax auzoan. 2022 urteko abenduaren 3an MDL Beasten Soundstorm jaialdian parte hartu zuen, Riaden. 

2023 urteko apirilean Elyannak Coachellako Jaialdian parte hartu zuen, ekitaldi horretan bere hizkuntzan abestu zuen lehen artista arabiarra izan zen.   

 Diskografia 

 Minialbumak 
IzenburuaAlbumaren xehetasunakElyanna Merkaturatze-data: 2020ko otsailaren 7a
 Konpainia: Elmar Music / EmpireElyanna 2 Merkaturatze-data: 2022ko martxoaren 4a
 Konpainia: Universal Arabic Music / Republic Records

 Sinpleak 
IzenaUrteaZerrendetako postuaAlbumaLibano"Yalla Ya"2019—Album bako abestiak"Dance Me Shwe"—"Qululi Lih"—Elyanna"Shy"2020—"Majnuni Ana"—"Ana Lihali"
(Massarirekin elkarlanean)1"Gharib Alin"
(Baltirekin elkarlanean)20222Elyanna 2"The Universe is Paradise with You"—"Ala Bali"6

 Lankidetzak 
IzenaUrteaZerrendetako postuaAlbumaLibano"Hadana Gharib"
(Issam El-Najjar-ekin elkarlanean)20211Bari?
"We pray", Coldplay-rekin lankidetza  

 Bideografia 
+Bideoklipen zerrendaUrteaIzenaAlbumaZuzendaria2019"Yalla Ya"ElyannaFiras Marjieh 2020"Shy"Russell Magic"Majnuni Ana"Firas Marjieh eta Karina Ashkar"Ana Lihali" (Massarirekin elkarlanean)Ava Ricky2021Hada Gharib (Issam Al-Nejjar-ekin elkarlanean)BariJuan Primo2022"Gharib Ali" (Baltirekin elkarlanean)Elyanna 2"The Universe is Paradise with You"Caroline "Chuck" Grant"Ala Bali"Russell Magic

 Zuzeneko showak 
DataEkitaldiaHiriaAgertokia2021eko urriaren 10aIssam El-Najjar-en kontzertuaAman, JordaniaOdeon Antzokia2021eko azaroaren 4aOngintzazko afaria Children's Cancer Center-entzat LibanonDubai, Arabiar Emirerri BatuakCoca-Cola Arena2022ko martxoaren 14aElyanna 2 albuma plazaratzeko festaWest Hollywood, Estatu BatuakPeppermint Club2022ko martxoaren 19aCosmotel 2022Dubai, Arabiar Emirerri BatuakCity Center Mardif2022ko martxoaren 20aGaueko festa ParisenParis, FrantziaO'Velling aretoa2022ko martxoaren 21aEid-aren festaKolonia, AlemaniaSartori aretoa2022ko ekainaren 24aYalla JoeTunis, TunisiaHabib Bourguiba etorbidea2022ko uztailaren 31Kartagoko Nazioarteko JaialdiaKartago, TunisiaKartagoko anfiteatroa2022ko azaroaren 5aOngintzazko afaria Children's Cancer Center-entzat LibanonDubai, Arabiar Emirerri BatuakDubaiko Opera2022ko abenduaren 3aMDL Beast Soundstorm JaialdiaRiad, Saudi ArabiaDown Beast antzerkia

 Sariak eta izendapenak 
UrteaSariaKategoriaEmaitza2022Next Generation Arab Woman AwardLorpenakIrabazlea  

 Erreferentziak 

 Kanpo estekak 

Kategoria:Nazaretarrak
Kategoria:Pop abeslariak
Kategoria:Emakume abeslariak
Kategoria:Palestinako abeslariak
Kategoria:Emakume musikagileak
Kategoria:Pertsona mononimoak